cyanic-selkie/wikianc huggingface dataset:
Aulus Plautius
Han tidlige politiske karriere er ukjent, men man antar at han startet som militærtribun. Omkring 36 ble han utnevnt til guvernør i Pannonia, hvor han fikk erfaring som feltherre. Keiser Claudius anså ham som pålitelig, og ga ham kommando over den romerske invasjonen av De britiske øyer i mai 43. Han hadde med seg fire legioner: II Augusta, IX Hispana, XIV Gemina og XX Valeria Victrix, samt omkring 20 soldater i støttetropper. Plautius hadde den overordnede kommando under slaget ved Medway, mens Lelius Hamo ledet styrkene på slagfeltet.
Fabian von Schlabrendorff
Fabian von Schlabrendorff (født 1. juli 1907 i Halle an der Saale, død 3. september 1980 i Wiesbaden) var en tysk jurist og offiser fra andre verdenskrig. Han var involvert i planleggingen og gjennomføringen av et attentatforsøk mot Hitler 13. mars 1943 hvor Hitlers fly ble forsøkt sprengt, og i 20. juli-attentatet i 1944. Tilfeldigheter førte til at rettssaken mot ham ble avbrutt og han overlevde krigen. Etter krigen virket han som jurist, og fra 1967 til 1975 var han dommer i den tyske forfatningsdomstolen.
Liv og virke
Etter jusstudier og doktorgrad arbeidet han som assistent for Herbert von Bismarck, statssekretæren i det prøyssiske indreministeriet. Begge delte en negativ holdning til nasjonalsosialismen. Fabian von Schlabrendorff ble senere gift med Luitgarde von Bismarck, barnebarn av antinazisten Ruth von Kleist-Retzow.
Schlabrendorff ble tidlig engasjert i konservativ opposisjon til det nasjonalsosialistiske regimet. Som løytnant i reservestyrkene ble han i 1942 adjutant for oberst Henning von Tresckow, hans fetter, og en av de ledende personene i den militære motstanden mot Hitler. Han deltok aktivt i planlegningen og utførelsen av flere statskuppforsøk, og fungerte spesielt som hemmelig kontakt mellom Tresckows hovedkvarter på Østfronten og konspiratorgruppen i Berlin rundt Ludwig Beck, Carl Friedrich Goerdeler, Hans Oster og Friedrich Olbricht.
13. mars 1943 smuglet Schlabrendorff som ordonnansoffiser for Tresckow, stabssjef for 2. armé på østfronten, to sprengstoffpakninger skjult som cognacflasker inn i Hitlers fly, før denne skulle fly tilbake til Rastenburg etter en frontinspeksjon. Han aktiverte selv detonatoren, og overleverte pakken til oberstløytnant Brandt, som skulle være med i flyet.
Sprengsatsen eksploderte imidlertid ikke, på grunn av den sterke kulden i flyets lasterom. Neste morgen reiste Schlabrendorff under stor personlig risiko med et kurerfly til Østpreussen, hvor han oppsøkte Brandt og fikk stjålet tilbake flaskene før det ble oppdaget hva de inneholdt.
I februar 1945 ble han stilt for Volksgerichtshof («folkedomstolen»). Imidlertid gikk flyalarmen, og domstolens president Roland Freisler ble drept da han gikk tilbake til rettssalen for å hente dokumenter angående Schlabrendorffs sak. Dette angrepet reddet Schlabrendorffs liv, for han ville helt sikkert blitt dømt til døden om ikke rettssaken hadde blitt avbrutt. De følgende månedene tilbragte han i forskjellige konsentrasjonsleirer, bl.a. Sachsenhausen, Flossenbürg, Dachau og Innsbruck. I begynnelsen av mai ble han befridd av amerikanske tropper.
Fabian von Schlabrendorff skrev en av de mest kjente bøkene om den militære motstanden mot Hitler, Offiziere gegen Hitler.
Raymond Whittindale
Raymond Whittindale (født 1883, død 9. april 1915) var en britisk sportsutøver som deltok i de olympiske leker 1900 i Paris. Whittindale var med på det britiske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Storbritannia spilte en kamp, de tapte til Frankrike med 8-27. I den andre kampen vant Frankrike med 27-17 over et tysk lag. Frankrike ble olympiske mestere og både Storbritannia og Tyskland er av IOC oppført som sølvmedaljevinnere.
Filmåret 1984
Filmåret 1984 er en liste over hendelser, utdelte priser, lanserte filmer og fødte og døde skuespillere i 1984.
Priser
Oscar-utdelingen (utvalg):
Golden Globe (utvalg):
Golden Raspberry Awards (utvalg):
Håwards
Håwards var et norsk danseband som ble dannet i 2003 av Jan Kristiansen, Svein Abelsen, Håvard Dyrø som alle kom fra Frøya. En låt av bandet kom til semifinalen i NRKs konkurranse: Årets Danseband Melodi.
I 2006 ble det utskiftninger og bare Håvard Dyrø var igjen fra den opprinnelige besetningen. Tore Wullum, Torstein Sæther og Hans Petter Hansen ble hentet inn og bandet var nå var blitt en kvartett.
Håwards ble oppløst i 2009.
Barbara Henneberger
Barbara-Maria «Barbi» Henneberger (født 4. oktober 1940 i Oberstaufen, død 12. april 1964) var en tysk kvinnelig alpinist som deltok i de olympiske vinterleker 1960 i Squaw Valley og 1964 i Innsbruck.
Henneberger vant en olympisk bronsemedalje i alpint under vinter-OL 1960 i Squaw Valley. Hun kom på tredjeplass i slalåm, bak Anne Heggtveit fra Canada og amerikanske Betsy Snite.
Henneberger omkom i en skredulykke i Val Selin nær St. Moritz under en filminnspilling i 1964.
Bernhard Tandberg
Bernhard Tandberg (født 14. desember 1856 på Nes i Buskerud, død 21. juni 1913 i Kristiania) var en norsk gårdbruker, trelasthandler og politiker (H).
Jorun Stiansen
Jorun Stiansen (født Marina Zalazar Franco i 1984 i Bogota, Colombia ) er en norsk sanger og artist, og vinner av Idol i 2005.
Idol-finalen vant hun med 55 % av stemmene mot Tone Damli Aaberge foran 8 000 publikummere i Oslo Spektrum 20. mai 2005. Sendingen på TV 2 ble sett av 1 475 000 seere som på det tidspunkt var det mest sette underholdningsprogrammet i TV 2s historie. (per 2012).
Bernhard Tandberg
Han var far til gårdbruker og skogeier Gudbrand Tandberg.
Jorun Stiansen
Stiansen deltok på samleplata for Idol 2005 med sangen «Irresistible». Fem dager etter seieren i Oslo Spektrum ble singelen med vinnerlåta «This Is the Night» gitt ut. Hennes første soloplate ble utgitt i august 2005 og var produsert av David Eriksen. Sommeren 2005 deltok Stiansen, Damli Aaberge og Alejandro Fuentes på Idols sommerturné.
Sommerhiten «Unstable» framførte hun sammen med Øyvind «Vinni» Sauvik fra Paperboys. Den lå tilsammen 13 uker på VG-lista Topp 20, fem av ukene på 1.-plass. Hun var med på VG-lista igjen 20. juni 2008, hvor hun sang sangen «Batman». I 2007 ga hun ut låta «Sticky Hands».
Høsten 2017 var hun en av deltakerne i Skal vi danse, hvor hun kom på 4. plass.
I 2021 var hun en av deltakerne i sangerkonkurransen Stjernekamp på NRK.
Diskografi
Album
Hvalstadbroen
Hvalstadbroen (1872–1915) var i sin tid skandinavias største trebro og ble bygget for at den nye smalsporede Drammenbanen skulle kunne krysse Hvalstaddalen. Broen ble revet i forbindelse med utvidelsen til normalspor i 1914–1915. Toget krysser i dag Hvalstaddalen på en fylling.
De fire asiatiske tigrene
De fire asiatiske tigrene (koreansk:, «Asias fire drager»; kinesisk: , «Asias fire små drager») er en samlebetegnelse på Taiwan, Singapore, Sør-Korea og Hongkong. Landene er ferske industriland med rask økonomisk vekst.
Begrepet «tiger» blir brukt på grunn av at alle fire er kjent for å være sterke, heftige forhandlere.
Asiakrisen i 1997 påvirket disse økonomiene i varierende grad. Hardest gikk det ut over Sør-Korea, mens Singapore og Taiwan kom seg relativt uskadd ut av den turbulente perioden.
Min kamp
Min kamp er navnet på to bøker/bokserier:
Brim Hilt
Brim Hilt (opprinnelig fornavn Torstein; født 18. juni 1955, død 12. juni 2018 i Minca, Colombia ) var en norsk forfatter, oversetter og forlegger.
Sammen med Bjørn Hansteen drev han Forfatterforlaget, Hilt & Hansteen og bokklubben Energica.
Familie
Han var sønn av billedhuggeren Odd Hilt.
Bjørn Hansteen-Fossum
Bjørn Hansteen Fossum (født 1955) er en norsk forlegger.
Sammen med Torstein Hilt har han drevet Forfatterforlaget, Hilt & Hansteen og startet senere Pergamon forlag som ble nedlagt etter tre utgivelser innen historiske romaner.
Nancy Kyes
Nancy Louise Kyes (født 1949), kjent under navnet Nancy Loomis, er en amerikansk skuespiller og kunstner som er kjent for sin medvirkning i de tre grøsserfilmene Halloween (1978), Halloween II (1981) og Halloween III: Season of the Witch (1982).
Kyes filmdebuterte i 1976 i John Carpenters kultfilm Assault on Precinct 13 og hadde sin siste rolle i TV-filmen Lady Boss fra 1992.
Hun har siden etablert seg som skulptør i Los Angeles.
Lillehammer Vandrerhjem Stasjonen
Lillehammer Vandrerhjem Stasjonen er et vandrerhjem som ligger i stasjonsbygningen på i Lillehammer stasjon i Innlandet.
Vandrerhjemmet er medlem i Hostelling International og ble i 2007 stemt frem til ett av de ti beste tilknyttet organisasjonen.
Det første vandrerhjemmet i Lillehammer kom i 1932 og lå i «Speiderhuset» og deretter på høyskolen. I 1946 ble det flyttet til Stampesletta. I forbindelse med vinter-OL i 1994 ble det flyttet til sin nåværende plassering.
Veltheim kraftverk
Veltheim kraftverk  er et varmekraftverk i byen Porta Westfalica langt norsøst i delstaten Nordrhein-Westfalen i det vestre Tyskland, nær grensen til Hessen. Det har en installert produksjonskapasitet på brutto 880 MW, og stod ferdig i 1965–1975.
Brenselkilden er steinkull, naturgass og fyringsolje, og det produseres 2,2 TWh årlig. Enhei I ble stengt i 2000, men fortsatt drives de eldre enhetene II (93 MW) og III (303 MW). Enhet nr IV er en gassblokk på 390 MW med kogenerasjon, slik at anlegget også leverer fjernvarme. Operatør er energiselskapet E.ON Energie AG.
De totale CO2-utslippene i 2008 var ca. 1 414 100 tonn, mot en kvote på 1,124 mill tonn.
Jernvallen
Jernvallen er en idrettsarena i Sandviken, Gästrikland, Sverige som brukes til bandy og fotball. Jernvallen er hjemmearenaen til bandyklubben Sandvikens AIK og fotballklubben Sandvikens IF.
Det ble i 1958 spilt to VM-kamper i fotball på Jernvallen:
Publikumrekord:
Jernvallen ble kåret til Årets bandyarena av spillerne i 1995, 1996, 1997 og 1998.
1177 Gonnessia
1177 Gonnessia er en asteroide i det ytre av hovedbeltet. Den ble oppdaget 24. november 1930 av Louis Boyer ved Observatoire astronomique d’Alger - Bouzaréah i Alger.
Tigerøkonomi
Tigerøkonomi er et begrep som noen ganger blir brukt til å karakterisere økonomien til et land, som oftest i sørøst-Asia, som gjennomgår rask økonomisk vekst. Det ble opprinnelig benyttet om Sør-Korea, Singapore, Hongkong og Taiwan (De fire asiatiske tigrene). I 1990-årene ble begrepet også benyttet om andre lands økonomiske vekst, så som Irland, Dubai, Slovakia og Baltikum.
Æresord
Æresord (fransk parole d'honneur) er en forsikring gitt med ens ære i pant om å holde et løfte. Gjennom en forsikring på ære og samvittighet godtar man at man for alltid vil regnes som æreløs (og dermed også ute av stand til å gi nye æresord) dersom man ikke holder æresløftet og oppfyller æresforpliktelsen. Et æresord er derfor et svært alvorlig løfte.
Æresord brukes spesielt innen militæret. Tradisjonelt har det vært vanlig at krigsfanger, vanligst offiserer, blir sluppet fri mot å avgi æresord om ikke igjen å gripe til våpen under den pågående krigen. Ordningen med æresord er en del av den internasjonale militærretten, som det blir forventet at begge parter holder sin del av. En krigsfange har ingen plikt til å avgi æresord og kan velge å forbli i krigsfangenskap. Ettersom kriger kan trekke ut i tid vil det likevel være gunstig for den militærmakten som har tatt krigsfanger å slippe å ha ansvaret for et stort antall tilfangetatt militærpersonell, samtidig som menneskelige hensyn tilsier at yrkesmilitært personell bør slippes fri fortest mulig når striden er over.
Under andre verdenskrig avga de fleste norske offiserer som ble tatt til fange av den tyske stridsmakten æresord og ble derfor sluppet fri; de aller fleste holdt æresordet sitt. Ved kongelig resolusjon av 10. juni 1949 («Plakaten på veggen») ble det i Norge forbudt for landets offiserer og befal å avgi æresord dersom de ble tatt som krigsfanger.
Til hverdag og fest
Til hverdag og fest er et musikkalbum med Håwards, utgitt i 2009. Dette ble gruppas første og eneste plate.
Nelson Merentes
Nelson José Merentes Diaz (født 6. mai 1954 i Caracas) er en venezuelansk økonom. Han var sentralbanksjef (Presidente) i Venezuelas sentralbank fra 28. april 2009, etter at daværende sentralbanksjef Gastón Parra Luzardo døde, til 21. januar 2017, da han ble bedt om å søke avskjed av president Nicolas Maduro. Merentes ble bedt om å søke avskjed bl.a. på grunn av høy inflasjon i Venezuela.
Han er født i Caracas, og har en Ph.D. i matematikk (summa cum laude) fra Universitetet i Budapest i Ungarn i 1991. Han har vært professor ved Universidad Central de Venezuela (UCV) siden 1995, der han også har vært professoriatets representant i styret.
Før han ble sentralbanksjef har han bl.a. vært finansminister i to perioder; fra 2001 til 2002 og 2004 til 2007. Han var også minister for vitenskap og teknologi i 2002.
Ricardo Sanguino overtok som sentralbanksjef etter Merentes.
Ingenting (album)
Ingenting er det første musikkalbumet til Sandnesbandet Ingenting. Det ble gitt ut i 1991.
Alexander Olsen Syversen
Alexander Olsen Syversen er en norsk ishockeyspiller. Han har lagt opp men har tidligere spilt for Stavanger Oilers,Stjernen, Manglerud Star, Tønsberg Viking. Han har NM-Gull med Stavanger Oilers og han startet og avsluttet karrieren i Manglerud Star. Han er nå Instruktør på Olympiatoppen.
Alexander er storebror til ishockeyspilleren Robin Olsen Syversen.
Tirslundstenen
Tirslundstenen er angivelig Jyllands største stein. Steinen menes å være oppkalt etter guden Tyr og er en vandreblokk av granitt som er ført hertil i istiden fra Den skandinaviske halvøy. Den er ca. 16 m i omkrets og har en høgde på godt 3,5 m over jorden. Tirslundstenen ligger omtrent halvveis mellom statsjonsbyene Brørup og Holsted ca. to kilometer sør for hovedvei 1.
Lippendorf kraftverk
Brenselkilden er brunkull. Operatører er energiselskapene E.ON Energie AG, og Vattenfall. Utslippene av CO2 er 12,4 millioner tonn i 2007. De totale CO2-utslippene gikk litt ned i 2008 og var ca. 11 385 500 tonn, langt over det samme årets kvote som var 8,584 mill tonn. Utslippet er likevel lavt sammenliknet med anleggets effekt.
Britannia (band)
Britannia er et norsk danseband, dannet i 2001. I februar 2007 platedebuterte dansebandet med En dag av gangen av plateselskapet Tylden & co. I 2011 ga de ut albumet Kjekt å være kar.
Fabian
Fabian (død 20. januar 250) var Den katolske kirkes pave fra 236 til sin død.
Bakgrunn
Ifølge Liber Pontificalis var Fabian en adelsmann fra Roma; hans fars navn var også Fabius. Intet mer vites om hans bakgrunn.
Pavevalget
Omstendighetene rundt hans valg til pave er gjengitt av Eusebius av Caesareas Kirkehistorie.
Han ble valgt til pave i januar 236 etter Anterus' død. Eusebius av Cæsarea forteller (Eccl.Hist. VI, 29) at mens de kristne i Roma var samlet for å velge ny pave landet en due på Fabians hode. Han var fremmed for de fleste, men da et symbol for Den hellige ånd viste seg på denne måten anså man at han var spesielt merket, og han ble valgt.
Pave
Som pave skal han ha døpt keiser Philip og hans sønn. Han skal også ha utvidet noen katakomber, forbedret organiseringen av kirken i Roma og utnevnt embetsmess som kunne skrive ned martyrenes historier.
Ifølge Liber Pontificalis delte han kirken i Roma i syv diakonater; de syv diakonene regnes som opphavet til kardinalsembetet. Det finnes få sikre kilder, men det man har tyder på at han var vel ansett, blant annet av Kyprian av Karthago. Novatian skrev om hans nobilissimae memoriae, «høyedle minne».
Fabian led martyrdøden under keiser Decius.
Han ble gravlagt i Kalliustuskatakombene, hvor man har funnet et minnesmerke.
Fabians dag - primstaven, tyske Bauernregeln
Dødsdagen regnes tradisjonelt for å være 20. januar 250, og denne datoen er hans minnedag. Den feires i Brødremesse og er også avmerket på primstaven.
Til den hellige Fabians minnedag 20. januar er det blitt knyttet en rekke vær- og jordbruksregler, særlig i Tyskland:
Kastellet brannstasjon
Kastellet brannstasjon ble bygget i 1937 i Ekebergveien, det lå en tidligere bygning som var felles med veivesnet i 1933. Den lå der Kastellet skole ligger i dag. Brannstasjonen er en av Oslo brann- og redningsetats åtte brannstasjoner. Stasjonen har en bemanning på seks mann og fungerer som en bistasjon; det betyr at en normal utrykning skjer med én bil med fem mann. Stasjon 8 har i tillegg til en mannskapsbil ansvaret for RVR-bilen (restverdiredning) som brukes til skadesanering, typisk etter brann eller store innvendige vannlekkasjer både i Oslo og deler av østlandsområdet. Kastellet bemanner også en lastebil av typen Mercedes-Benz Unimog som brukes til oppdrag i ulendt terreng, typisk ved skogbranner. Kastellet dekker et stort område av Oslos sørlige bydeler, blant annet: Nordstrand, Holmlia, Bekkelaget, Mortensrud, Klemetsrud og Manglerud.
Kari Jaquesson
Kari Angelique Jaquesson (født 1962) er en norsk aerobicinstruktør, debattant, vaksinemotstander, TV-personlighet og skribent. Hun ble i 1990-årene ble kjent gjennom sine daglige treningsinnslag i TV 2-programmet God morgen Norge (1994–2005) og har utgitt bøker om trening og kosthold.
Etter årtusenskiftet har hun gjort seg bemerket som samfunnsdebattant, og har gitt uttrykk for synspunkter omkring blant annet fedme, prostitusjon, feminisme, koronapandemien, vaksiner, borgerkrigen i Libya, Syria samt Russlands invasjon av Ukraina.
Treningsinstruktør
I 1982 startet hun det første utdanningssystemet for aerobicinstruktører i Norge. Hun holdt videreutdanningskurs for instruktører over hele landet. underviste i step og aerobic hver uke, og ble en av Norges mest ettertraktede instruktører innen aerobic og mosjon. Hennes hovedbudskap er at alle skal kunne komme i sin beste form noensinne, med lystbetont trening og uten å sulte seg eller spise mat de ikke liker.
Hun har utgitt en rekke trimvideoer og flere bøker, og er en aktiv meningsytrer innen kosthold, trim og livsstil.
Kari Jaquesson har vært kritisk til at treningsblader og innhold har for mye fokus på hud og kropp. Hun har blant annet kritisert forsidene til treningsmagasiner og hva slags bilder fitnessutøvere legger ut på sine profiler i sosiale media. Hun mener pornobransjen har infiltrert treningsbransjen.
Hun er datter av restauratøren Ben Youcéf.
Goodwill-ambassadør
Jaquesson ble i 2000 utnevnt til Goodwill-ambassadør for FN, for å arbeide nasjonalt og internasjonalt for økt bevissthet rundt kvinners helserettigheter.
På Kanten-prisen og debatten om Israel og ISIS
På den norske filosofifestivalen i Kragerø ble hun i 2015 tildelt På Kanten-prisen for sitt engasjement mot pornografi og filmvold. Filosof og rådgiver for Human-Etisk Forbund, Kaja Melsom trakk seg fra komiteen da hun mente Jaquesson hadde kommet med antisemittiske konspirasjonsteorier, med antydninger om at Israel og IS hadde et samarbeid. Didrik Søderlind, rådgiver i Human-Etisk Forbund og redaktør i tidsskriftet Humanist, skrev en kronikk i VG der han kritiserte Jaquesson for å støtte konspirasjonsteorier ved å «bare stille spørsmål» på en måte som insinuerer at det finnes en fasit.
Uttalelser om Syrias borgerkrig
I 2017 dro Jaquesson på en organisert reise til Syria, og skrev om inntrykkene sine på Facebook-siden sin hvor hun hevdet at de De hvite hjelmene sto i ledtog med «terrorister og jihadister», med hvilket hun mente de syriske opprørerne. Om soldatene til Bashar al-Assad, som lå i krig med en stor del av befolkningen i Syria, sa hun at de var «vennlige». Hun hevdet at Leger Uten Grenser (MSF) hadde løyet om sykehusbombing, noe hun i ettertid beklaget. Militsen Free Syrian Army, dannet av soldater som hadde hoppet av fra regjeringshæren i protest mot hva regjeringshæren gjorde mot sivilbefolkningen ble omtalt som «terrorister». Utspillene fra Jaquesson ble kritisert blant annet av Human Rights Watch og Leger Uten Grenser. Jaquesson hevder at avisen Verdens Gang «driver promoavdelingen for al Qaida.» Hun hevdet også at den norske pressen drev en ensidig og tendensiøs nyhetsdekning av konflikten. Blant annet lovpriste hun Assad sine soldater og hevdet at hjelpeorganisasjonen var terrorister. John Færseth i Minerva viste til at Kari Jaquesson holdt foredrag der hun beskrev en storslått, internasjonal konspirasjon mot et folkekjært Assad-regime. Jaquesson mente også at statsminister Erna Solberg løy om krigen i Syria. Dette ble tilbakevist av Utenriksdepartementet som påstander uten noen holdepunkter.
Kvinnekamp
Jaquesson reagerte på regjeringsavtalen mellom Høyre-Fremskrittspartiet med KrF i 2013, som ville gi fastleger rett til å nekte å henvise kvinner til inngrep som abort. Hun uttalte «En skam! Så lett brukes kvinners underliv som forhandlingskort!»
Jaquesson har fra 2015 markert seg som medlem av Kvinnegruppa Ottar, som hun har representert i en rekke sammenhenger og offentlige debatter. Hun har flere ganger representert Ottar på parolemøter for arrangementer på kvinnedagen, der hennes kommentarer har skapt mye debatt, blant annet etter at hun ba andre deltakere om å «suge pikk ti ganger i døgnet» for å om mulig forstå hvordan det var å arbeide på en bordell. Dette som en respons til et forslag om å fjerne parolen «håndhev sexkjøpsloven» Kvinnegruppa Ottar har uttalt at Jaquesson «valgte ektefølt konfrontasjon, politisk solid fundert i Kvinnegruppa Ottars radikalfeminisme». På vegne av Kvinnegruppa Ottar anmeldte Jaquesson og Ane Stø i 2015 NRK for brudd på sexkjøpsloven. Anmeldelsen ble henlagt av politiet med begrunnelsen at det ikke foreligger «rimelig grunn til å undersøke om det foreligger straffbart forhold».
Konspirasjonsteorier om COVID-19
Fra 2020 har Jaquesson lagt ut flere videoer og poster i sosiale medier som «latterliggjør» COVID-19 iflg en meningsmotstander. I sine sosiale medier har hun vist flere videoer og bilder om deltakelse i flere av demonstrasjonene mot koronarestriksjoner. Hun mener viruset ikke er noe annet enn vanlig forkjølelse, og at munnbind og antibac ikke er nødvendig. Hun har særlig gått i rette med «han høy-på-pæra-legen Wasim Zahid, eller hva han heter». Iflg samme kilde.
Den 31. oktober 2020 la Jaquesson ut en video der hun latterliggjorde maskebruk og restriksjoner rundt korona-viruset. Jaquesson gjorde et poeng ut av at folk «ikke dør i gatene». Blant annet påstod hun at korona-viruset ikke var farlig, at det ble holdt tilbake informasjon fra myndighetene og at kun svært gamle døde av viruset. Dette førte til et motsvar fra lege Wasim Zahid. Videoen fra Kari Jaquesson vedrørende korona var også utgangspunktet til en remiks til en musikkvideo. I mars 2021 uttrykte Jaquesson sin støtte til brusmerket Tøyen-Cola, som profilerte seg med støtte til konspirasjonsteorier blant annet om koronapandemien.
Analyseselskapet YouGov gjennomførte en undersøkelse i april 2021 om hvilket syn de hadde på offentlige personer. Av kjente personer var det kun tidligere president Donald Trump flere nordmenn hadde et mer negativt syn på.
Steigan.no og aktivitet på Twitter
Hun har en Twitter-profil, hvor hun har ytret støtte til klimaskepsis, samt personer som Julian Assange, Bashar al-Assad og Nicolás Maduro. Jaquesson har også skrevet innlegg om at antisemittisme i Europa er «oppkonstruert», og utnyttet av Israel for å bygge opp under islamofobi samt forhindre legitim kritikk av statens ulovlige bosetninger og krigshandlinger.
Jaquesson har også deltatt på podcast med Mannegruppa Ottar, der hun blant annet uttalte at Israel planlegger atomangrep på Europa.
Hun har omtalt transkvinner som «han».
Hun har skrevet over femti artikler for nettstedet steigan.no der hun blant annet fremmer ulike konspirasjonsteorier.
Russlands invasjon av Ukraina
Jaquesson støtter Russlands invasjon av Ukraina 2022.
Annet
I 2017 var hun den første til å forlate Farmen på TV 2, da hun tapte mot den norsk-iranske modellen Aylar Lie i «melkespann-konkurransen». Hun har også vært lettkledd forsidepike i magasinet Mann.
I 2015 laget Thomas Seltzer en omstridt pornosketsj i programmet Trygdekontoret der to pornoskuespillere forestilte Thomas Seltzer og Kari Jaquesson. Dette innslaget fikk kraftig kritikk i kringkastingsrådet.
Jaquesson har uttalt seg kritisk om Human Rights Service (HRC) og islamkritiker Hege Storhaug. Bakgrunnen var kritikk fra Storhaug mot kronikken Jaquesson hadde der hun uttalte at IS ikke var så ekstreme siden de ikke angrep Israel. Jaquesson uttalte at hun ikke kunne huske at Storhaug noen gang har uttalt seg positivt om muslimer.
Jaquesson har engasjert seg i å ikke hogge trær. Det var en heftig diskusjon om å hogge fire trær i Ekebergskogen. Hun engasjerte seg tydelig mot etableringen av en skulpturpark i Ekebergskogen.
David Beaton
David Beaton  eller  Bethune, Betoun, Beatoun  (født ca. 1494 i Fife i Skottland, myrdet 29. mai 1546 på slottet i Saint Andrews) var en av den katolske kirkes kardinaler, den annen i Skottlands historie, etter William Wardlaw, biskop av Glasgow (død 1387).
Bakgrunn
Han var den femte av de fjorten barna til John Beaton, 6. baron av Balfour, og Isobel Monypenny, og han studerte i Saint Andrews, Glasgow og Paris. Han hadde en lysende karriere i kongens tjeneste og hadde et langvarig forhold til Marion Ogilvy, som han fikk åtte barn med, før han trådte inn i den geistlige stand.
Biskop og kardinal
Kong Frans I av Frankrike utnevnte ham til biskop av Mirepoix, noe paven approberte, i 1537, og embedet innbragte ham en årlig inntekt på omkring 10 000 livres.
I 1538 anbefalte kongene av Frankrike og Skottland overfor paven at de mente at Beaton, som blant annet var en motstander av reformasjonsfremstøtene i Skottland, burde opphøyes til kardinal. Han ble kreert til kardinal av pave Paul III den 20. desember 1538, med Santo Stefano al Monte Celio som tittelkirke.
I 1539 ble han erkebiskop av Saint Andrews. Det bygget seg på den tid opp mot krig, kong Jakob V av Skottland og kong Henrik VIII av England stod mot hverandre. Konflikten brøt ut i 1542; skottene gjorde det til å begynne med bra, men ble til slutt beseiret i slaget ved Solway Moss. Kong Jakob V døde i desember 1542, og overlot dermed den skotske trone til sin da en måned gamle datter Maria Stuart.
Etter kongens død foreslo kardinal Beaton, som i kraft av sitt embede var Skottlands kirkelige primas, at han og tre adelsmenn skulle overta de midlertidige styre av landet inntil dronningen ble voksen. Men dette ble avvist av flertallet skotske adelsmenn, som i stedet utnevnte jarlen av Arran til regent. Det gikk ikke bedre enn at kardinal Beaton ble arrestert fordi han hadde foreslått noe annet. Midt i all den uklarhet som fulgte, forsøkte Henrik VIII å få innpass, og paven la Skottland under interdikt på grunn av behandlingen av kardinalen. Interdiktet utløste stor uro, og folkelige oppstander og kritikk fra en del adelsmenn tvang gjennom Beatons løslatelse.
I oktober 1543 kom patriarken Marco Grimani av Aquileia som pavelig nuntius til det skotske hoff, og innsatte kardinal Beaton som pavelig legat a latere i Skottland. Samtidig, i januar 1544, ble kardinalen kansler, og parlamentet trakk tilbake sin godkjenning av Henrik VIIIs planer om ekteskap mellom prins Edward Tudor og Maria Stuart.
Strenge tiltak ble fattet mot «det engelske parti» i det skotske aristokrati, og biskopene bestemte seg for strenge prosedyrer også mot dem som fremmet protestantiske tanker. Dette gjorde kong Henrik VIII rasende, og han begynte å legge planer om å få myrdet kardinal Beaton. I løpet av de påfølgende to år, fikk kardinalen styrket den fransk-skotske allianse. I januar 1546 samlet han igjen geistligheten i Saint Andrews, og også denne gangen ble det stilt store pengemidler til rådighet for det nasjonale forsvar mot engelskmennene. To måneder etter sammenkalte han en provinsialsynode for å drøfte den kirkelige reform. Synodens dagsorden ble endret av prosessen mot George Wishart, som forkynte protestantisk lære. Wishard nektet å tilbakekalle sine læreutsagn for domstolen, bestående blant annet av to erkebiskoper og andre kirkeledere. Han ble dømt til døden, og dommen ble fullbyrdet den 28. mars 1546.
Prosessen mot Wishard var med på å få fart på protestantenes planer om å ta livet av kardinal Beaton. Den 29. mai 1546, rett etter morgengry, fant anslaget sted på Saint Andrews' slott. Han ble drept med flere sverdslag.
Beaton var den siste residerende kardinal i Skottland inntil erkebiskop Gordon Joseph Gray av Saint Andrews and Edinburgh ble kreert i 1969.
1814 (TV-serie)
1814 er en norsk mini-serie på fire episoder som gikk på NRK i 1989. Serien var regissert av Stein Ørnhøi og skrevet av Terje Nordby. Dette er en historisk serie som omhandler Riksforsamlingen på Eidsvoll.
Handling
Serien tar utgangspunkt i historien omkring matros Even Thorsen (spilt av Bentein Baardson) som til tross for sine manglende kunnskaper om lese- og skrivekunsten likevel havnet blant den lærde overklassen som formet Grunnloven på Eidsvoll. Thorsen var matros i Marinen, og ble av menige og underoffiserer valgt til Riksforsamlingen på Eidsvoll.
Jon Eikemo har en viktig rolle som Wilhelm Koren Christie, leder for selvstendighetspartiet. Mot ham sto grev Herman Wedel Jarlsberg (spilt av Bjørn Floberg) fra unionspartiet. En annen gjennomgangsfigur i serien er den danske prins Christian Frederik (som spilles av den danske skuespilleren Niels Anders Thorn). Prinsen var Norges stattholder som etter hvert sluttet seg til tanken om et selvstendig Norge og ble landets første konge (i tre uker) etter fire århundrer under Danmark.
Historisk bakgrunn
Danmark som Norge hørte inn under, støttet Napoleon under krigene i Europa, mens Sverige var i allianse med Russland og England mot Napoleon, som tapte et avgjørende slag ved Leipzig høsten 1813. Danmark var på tapernes side, og Sverige forlangte at Danmark skulle avstå Norge. Samtidig døde folk av sult i hele Norge. Det var hungersnød i landet i 1808, 1809 og 1812. Det gjæret i det norske folk som ikke hadde noe til overs for det danske eneveldet. Det var blant de viktige faktorene som samtidig økte presset på de som arbeidet med tanker om et selvstendig Norge. Men de 112 mennene som i denne situasjonen møttes på Eidsvold, hadde ingen politisk trening i å lede møter. Det ble mye rot, de snakket i munnen på hverandre, og overøste hverandre med det ene skjellsordet verre enn det andre.
Produksjon
Serien ble innspilt sommeren 1989. Nærmere 40 arbeidsledige medvirket som statister i serien. Studio 1 på Marienlyst ble omgjort til en tro kopi av Riksforsamlingen på Eidsvoll i anledningen.
Vannrådyr
Vannrådyr (Hydropotes inermis) er det eneste medlemmet i hjortefamilien (Cervidae) der ingen av kjønnene bærer gevir, men hannene har derimot hoggtenner som tjener en tilsvarende funksjon. Den naturlige arten finnes kun i Kina og Korea, der den trives i våtmarksområder.
Inndeling
Hernandez-Fernandez og Vrba (2005) regner vannrådyret som eneste nålevende art i slekten vannhjorter (Hydropotes), og plasserer slekten i den selvstendige underfamilien Hydropotinae. Dette er imidlertid omdiskutert og trolig ikke riktig. Gilbert et al. (2006) plasserer nemlig Hydropotes som søstergruppen til eurasiske rådyr (Capreolus), under tribuset Capreolini i underfamilien andre hjortedyr (Capreolinae). Denne plasseringen støttes blant annet av Groves (2016). Det hersker imidlertid fortsatt stor usikkerhet omkring inndelingen av hjortedyrene, så endringer må påregnes.
Beskrivelse
Vannrådyr er små hjortedyr. Kroppen blir omkring 75–100 cm lang og skulderhøyden er cirka 45–55 cm. Halen måler cirka 6–7,5 cm. Arten veier rundt 9–14 kg, avhengig av kjønn. Hunnene er noe mindre en hannene. Arten er således et av de minste hjortedyrene i verden. Øynene og ørene er store i forhold til hodet, og dyret har en smidig kropp med rødbrun pels som blir gråbrun om vinteren. Kalven har hvite flekker på ryggen.
Utbredelse og habitat
Arten har sin naturlige utbredelse i Korea og i Kina, der den regnes som utrydningstruet. Den er spesielt knyttet til våtmarksområder. I Kina spesielt til de nedre områdene av Chang Jiang (Yangtzeelven) og våtmarksområdene i kystsonen av Jiangsu og øyene utenfor Zhejiang. I Korea har spesielt den demilitariserte sonen og øyene utenfor vist seg som et godt habitat for arten.
Arten er også innført til land som Storbritannia, Frankrike, Argentina og USA. På grunn av den begrensende størrelsen og de uvanlige støttennene er arten populær i flere dyreparker verden over. I Storbritannia ble arten først introdusert til London Zoo i 1873 og siden til Whipsnade Zoo i 1929, men fra sistnevnte lyktes den i å rømme. Arten klarte å etablere seg og lever nå vilt i Bedfordshire, Cambridgeshire og Norfolk, om enn i begrenset omfang.
Atferd
Vannrådyret holder sammen i små grupper, og er for det meste aktive om dagen. Gruppene består av både hanndyr og hunndyr, og også unger. Dyrene er svært sky, og gjemmer seg i høyt siv og gress. Siden de er kun litt større enn harer, forsvinner de lett i landskapet. Vannrådyret har utmerkede sanser, og kan oppdage farer på lang avstand.
I visse deler av verden, spesielt Kina og India, blir vannrådyret sett på som et hellig dyr fordi man tror det har hellige evner. Siden det er så lite og har evnen til å gjemme seg så det nesten blir umulig å finne den, påstås det at vannrådyret tryller seg bort når den oppdager farer.
Forplantning
Paringstiden varer fra høst til tidlig vinter, og i denne perioden blir vannrådyrgruppene brutt opp på grunn av aggressive hanner. Hanndyrene flyr på hverandre og konkurrerer om å få pare seg med hunnene, og kampene er ofte både lange og blodige. Vannrådyrets støttenner – som egentlig er forlengede hjørnetenner – kan rive opp dype sår. Det er allikevel sjeldent at et hanndyr dør som følge av kamp over et hunndyr.
Vannrådyret har mye større kull enn andre medlemmer av hjortedyrene, og får fra to til syv kalver hvert år. Hunndyret er drektig i litt over fire måneder, og ungdyrene følger flokken i flere år. Det er derimot vanlig at kalver dør før de når voksen alder.
Steinar Raknes
Karriere
Raknes begynte å spille kontrabass femten år gammel på Midsund Kulturskole, og er utdannet ved musikklinja på Atlanten vgs i Kristiansund, samt Sund Folkehøgskole. I studietiden ved Jazzlinja i Trondheim (1995–1998) etablerte han bandene The Core (1996–) og Urban Connection (1996–2014, Spellemannsprisen 2001). Samarbeidet med Chick Corea i Trondheim Jazzorkester (2000-2018) resulterte i to CD-utgivelser (Live In Molde, og What Game Shall We Play Today) samt konserter i Tokyo, New York og i Skandinavia. Raknes gav i 2008 ut sin første plate i eget navn, «Tangos, ballads & more» - Steinar Raknes Quartet (med blant annet John Pål Inderberg).
Bassisten har blant annet samarbeidet med Michael Brecker, Steve Grossman, Bobby McFerrin og Per Texas Johanson og han hart spilt fast i bandene til Kirsti Huke og Ola Kvernberg. Raknes jobbet fra 1999 til 2005 Musikk i Troms som 50 % landsdelsmusiker sammen med Håkon Mjåset Johansen, Jørn Øien og joikeren Inga Juuso. Samarbeidet med Juuso resulterte i duoen SKÁIDI (2 CD-utgivelser) som ble utgangspunktet for bandet Arvvas med joikeren Sara Marielle Gaup, der han også er vokalist og låtskriver.
Raknes spiller nå fast i bandene Stillhouse, Arvvas, Tord Gustavsen Trio, Hildo og Backcountry (med Tore Brunborg).
Raknes' vokalprosjekt STILLHOUSE har de siste årene vært artistens hovedfokus, og har resultert i tre utgivelser, der han har samarbeidet med blant annet Mickey Raphael, Unni Wilhelmsen, Ane Brun og Solveig Slettahjell.
Fylkesvei 3642
Frem til 2019 hadde veien betegnelsen fylkesvei 221 (Aust-Agder).
Betinget fengsel
Betinget fengsel følger i Norge av Straffeloven 2005 § 34:
§ 34.Fullbyrdingsutsettelse (betinget fengsel)
''I dom på fengselsstraff kan retten bestemme at fullbyrdingen helt eller delvis utsettes i en prøvetid. Utsettes fullbyrdingen av deler av straffen (dels betinget, dels ubetinget fengsel), kan den ubetingede delen ikke settes lavere enn 14 dager.''
''Prøvetiden skal i alminnelighet være 2 år. Når vilkårene for straffskjerpelse ved gjentakelse er oppfylt, og i andre særlige tilfeller, kan det settes en lengre prøvetid, men ikke over 5 år. Prøvetiden regnes fra den dagen endelig dom er avsagt.''
''Fullbyrdingsutsettelse gis på det grunnvilkår at den domfelte ikke begår en ny straffbar handling i prøvetiden. I tillegg kan retten fastsette særvilkår etter §§ 35 til 37. Den siktede skal så vidt mulig få uttale seg om særvilkår før de fastsettes''
Det vil i Norge si at fullbyrdelsen av en dom på fengselsstraff helt eller delvis kan utsettes med en prøvetid (vanligvis 2 år eller mer).
For betinget fengselsstraff er det et krav om at personen som er domfelt ikke foretar en ny straffbar handling i løpet av prøvetiden. I tillegg til dette kan retten sette flere særvilkår som den domfelte må oppfylle i prøvetiden. Eksempler på dette er meldeplikt til politiet (etter straffeloven § 36), eller om å holde seg rusfri, holde seg unna spesielle personer/miljøer/steder, samtykke til narkotikaprogram, møte i konfliktråd, eller lignende (se straffeloven § 37).
Dersom den dømte overholder vilkårene i prøvetiden vil straffen anses som fullbyrdet. Bryter domfelte vilkårene, vil domfelte vanligvis få en advarsel, men ved gjentatte brudd vil saken bli vurdert på nytt av retten, som avgjør om hele eller deler av straffen må sones (gjøres om til ubetinget fengsel). Det samme vil være tilfelle der domfelte begår nye straffbare handlinger av samme art i prøvetiden. I slike tilfeller vil retten i samme sak som de nye forholdene blir pådømt, også vurdere om den gamle betingede dommen helt eller delvis skal omgjøres til ubetinget straff. Om dette gjøres eller ikke vil måtte avgjøres konkret ut fra omstendighetene, men ofte vil resultatet bli at deler av straffen blir omgjort til ubetinget fengsel. Den resterende betingede delen vil da få en ny prøvetid.
Jørgen Christian Knudsen
Jørgen Christian Knudsen (født 5. desember 1843 i Saltrød i Arendal, død 25. desember 1922 i Porsgrunn) var en norsk skipsreder, verftseier og politiker fra Høyre.
Næringslivet
Jørgen Christian Knudsen gikk som ung på styrmannsskole, hadde flere utenlandsopphold, bl.a. i USA, og arbeidet på kontoret hos faren, skipsreder og verftseier Christen Knudsen, Porsgrunn, sammen med den yngre broren, senere statsminister Gunnar Knudsen. Brødrene overtok sammen farens virksomheter, men etter farens død oppløste de i 1889 sitt felles firma og delte skipsflåten mellom seg.
Politikken
Han var fra 1877 medlem av bystyret i Porsgrunn, senere viseordfører og ordfører.
Knudsen var stortingsrepresentant for Porsgrunn i periodene 1880–1890, 1892–1900 og 1904–1906.Han var odelstingspresident i 1906 og deltok ved kroningen i Trondheim sammen med sin ektefelle.
Knudsen var varamedlem i Den norske Nobelkomite fra dens stiftelse den 7. august 1897 til 31. desember 1912 og fra 1. januar 1922 til han avgikk ved døden. Han var også nestformann i Norges Banks representantskap fra 1906 til sin død.
Rundhaug
Rundhaug er et tettsted i Målselv kommune i Troms.
Rundhaug kan betegnes som «sentrum» i Mellombygd og strekker seg fra Myre oppover til Maukdal, Jensberg, Bakkehaug, Nordmo og Nymo, mens bygda på den andre sida av elva strekker seg fra Grøtte oppover til Skjervelvdalen, Løvberg, Kirkesnesmoen, Kirkesdalen og Alapmoen. Både Maukdal og Bakkehaug har tidligere vært poststeder. Eiendommer på denne strekningen er tildelt offentlig adresse til Mellombygdveien, fra Rundhaug og oppover mor Øverbygd er adressen Øverbygdveien, mens den andre sida av elva har offentlig adresse Bardufoss.
Målselva snor seg forbi Rundhaug sentrum og har lange tradisjoner som en god lakseelv. Mange laks over 20 kg har blitt dratt opp av denne elva.
I Rundhaug ligger Mellembygd kultur- og oppvekstsenter, som er en offentlig grunnskole.
Historie
Under andre verdenskrig hadde de tyske okkupasjonsmyndighetene en fangeleir for russiske krigsfanger på Rundhaug. Okkupasjonsmakten brukte også fjellhuler innunder Rundhauglia som bunkere; Mellembygd mannskor holder fra tid til annen konserter i en slik bunker.
Dialekt og lokalkoloritt
Rundhaug-dialekten er ansett som karakteristisk, og innbyggerne fra stedet kalles ofte «dølan» av folk fra de omkringliggende byene. Det har blitt tradisjon at musikere og andre kulturbærere fra Rundhaug drar på en årlig utfart til Tromsø før jul, og dette omtales som «Dølan kommer til Tromsø», eventuelt «Dølahelga».
Innbyggertall
Det bor cirka 85 innbyggere i Rundhaug, mens det rundt Mellombygd bor 609 innbyggere per 1. januar 2018. Det bodde dobbelt så mange folk i Mellombygd på 1970-tallet enn det gjør i dag på grunnen av folkeforflytninger.
Shane Hmiel
Shane Hmiel (født 15. mai 1980 i Pleasant Garden, Nord-Carolina), er en tidligere NASCAR-fører, som kjørte  for Braun Racing til han ble utestengt på livstid etter sin tredje positive dopingtest.
Ski-VM 2015 – Kombinert stor bakke/10 kilometer
Ski-VM 2015 – Kombinert stor bakke/10 kilometer ble holdt den 26. februar. Hoppdelen skulle arrangeres kl. 1000 og langrennsdelen skulle arrangeres kl. 1600
Hopp
Hoppdelen av kombinertrennet startet kl. 10:00.
Shane Hmiel
NASCAR karriere
Shane Hmiel var en av de mest kontroversielle NASCAR-førerne, med tre positive dopingtester, samt sine ofte ufine uttalelser om andre konkurrenter gjennom en rekke intervjuer.
Ski-VM 2015 – Kombinert stor bakke/10 kilometer
Langrenn
1Tino Edelman og Eric Frenzel samme tid, men Edelman dømt foran.
Shane Hmiel
NASCAR karriere
I 2001, ble han 'Rookie of the Year' i 'NASCAR Goody's Dash Series', med to seirer, samt 13 topp 10 plasseringer.
Gjennom sin fireårige karriere i NASCAR, deltok han i syv Nextel Cup races, 83 Busch races, og 29 Craftsman Truck races. Han hadde èn seier, i 'Truck series Las Vegas 350' i 2004. I februar 2006, ble Hmiel utestengt på livstid for doping.
Hamburg-Moorburg kraftverk
Hamburg-Moorburg kraftverk  er et varmekraftverk i Hamburg i det nordligge Tyskland, nær grensen til Niedersachsen. Det får en installert produksjonskapasitet på brutto 1 640 MW, og stod ferdig i 2011. På stedet stod det tidligere et kombinert gasskraftverk og oljekraftverk.
Brenselkilden er kull, og utbygger er energiselskapet Vattenfall.
20 i stil
20 i stil er et musikkalbum med Britannia, utgitt i august 2008.
William Wakefield Baum
Erkebiskop av Washington DC
I 1973 ble han erkebiskop av Washington.
Kardinal
Tre år senere, den 24. mai 1976 ble han kreert til kardinalprest av pave Paul VI, med Santa Croce in via Flaminia som tittelkirke.
Han deltok på begge konklavene i 1978 og ved konklavet i 2005. Ved konklavet i 2005 var han ved siden av kardinal Ratzinger, den valgte paven, den eneste kardinal ved pavevalget som ikke var utnevnt av Johannes Paul II, og som tidligere hadde deltatt på et konklave.
Han har innehatt en rekke posisjoner ved kurien siden 1980.
Kardinal Baum døde i juli 2015 etter lengre sykdom. Ved sin død var han ved siden av Paulo Evaristo Arns og den tidligere kardinal og pave Benedikt XVI en av kun tre fortsatt levende kardinaler som var blitt kreert av pave Paul VI.
Episkopalgenealogi
Hans episkopalgenealogi er:
III (Jokke & Valentinerne)
III er det tredje albumet til gruppen Jokke & Valentinerne. III kom ut i 1990 og er det første Valentinerne-albumet som kom ut på plateselskapet Sonet etter at Sonet hadde underskrevet platekontrakt med gruppen i 1989.
Frelst!
Frelst! er ei plate av den norske gruppa Jokke & Valentinerne. Den kom ut på Sonet i 1991. Frelst! var bandets fjerde plate og regnes av mange som den beste plata «Valentinerne» gav ut. Jokke & Valentinerne mottok i 1992 Spellemannprisen i klassa rock for denne plata.
GNOME Evolution
Evolution eller GNOME Evolution (tidligere Novell Evolution, og Ximian Evolution før Novells oppkjøp av Ximian i 2003) er det offisielle e-post, kalender og almanakk-verktøyet for GNOME. Det inneholder funksjoner for å håndtere e-post, kalender, adressebok og oppgaveliste. Det har også vært en offisiell del av GNOME siden versjon 2.8 av Evolution, i september 2004. Evolutions utvikling sponses hovedsakelig av Novell.
Dets brukergrensesnitt og funksjoner likner på Microsoft Outlook. Men det har en det egenskaper som skiller det fra sistnevnte, støtte for iCalendar, full tekstindeksering av innkommende e-post, kraftige e-postfiltre skrevet i Scheme og en «Søk gjennom mapper» funksjon (for eksempel, lagrede søk som ser ut som vanlige e-postmapper).
Evolution kan kobles til en Microsoft Exchange Server ved å bruke det web-grensesnitt og et Evolution tillegg tidligere kalt Ximian Connector. Ved å bruke gnome-pilot, kan det synkroniseres med Palm Pilot-enheter og OpenSync lar det synkroniseres med mobiltelefoner og andre PDAer.
Evolution 2
Evolution 2, som har vært tilgjengelig siden september 2004, leverer disse nye funksjonene:
Evolution for Windows
I januar 2005 annonserte Novells Nat Friedman at bedriften hadde ansatt Tor Lillqvist, programmereren som porterte GIMP til Microsoft Windows, for å gjøre det samme med Evolution. Prosjektet slapp en alfa-versjon av Evolution for Win32 4. juli 2006 og har i øyeblikket et installasjonsprogram tilgjengelig for Windows XP.
Fra og med april 2007, er en beta klar til nedlasting fra PC World. Betaversjonen støtter Windows 98, Windows 2000 og Windows XP. (Se eksterne lenker under)
Den støttes foreløpig ikke i Windows Vista.
Før denne kunngjøringen hadde flere andre prosjekter med samme mål blitt startet, (med Evolution for Windows som den mest bemerkede), men ingen av disse hadde engang nådd alfa-status.
Shellter-prosjektet på SourceForge tilbyr versjon 2.8.2-2 Evolution på Win32.
Evolution for Mac OS X
Et Evolution 2.6 installasjonsprogram for Mac OS X er tilgjengelig for nedlasting. Flere detaljer her
Den offisielle Novell nedlasingssiden har en OS X pakke av Evolution 2.6 her